

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. szeptember 17-i rendes ülésére

**Tárgy:** **Előterjesztés a Magyar Államkincstár 37/2023UTÓ utóellenőrzési jelentéséről és intézkedési terv elfogadásáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Rajcsicsné Mészáros Hajnalka pénzügyi csoportvezető |
| **Az előterjesztés előzetesen egyeztetve:** | Dr. Rennerné dr. Radvánszki Anikó jegyző  Hepp Levente intézményvezető  Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * MÁK utóellenőrzési jelentés * Intézkedési terv |

Jánoshalma, 2025. szeptember 12.

**Tisztelt Képviselő-testület!**

2024. január 1-től 2025. június 30-ig utóellenőrzésre került sor a Jánoshalma Városi Önkormányzat és az általa irányított költségvetési szervek 2023. évi kincstári ellenőrzésével kapcsolatban.

Az Ávr. 115/F. § (1) alapján a Kincstár a kincstári ellenőrzésről jelentést készít (csatolt utóellenőrzési jelentés), amelyet az Áht. 91. § (1) értelmében a képviselő-testület részére tájékoztatásul kell benyújtani.

Az elkészült utóellenőrzési jelentés 2025. július 2-án Hivatali kapun átvételre került, a mellékelt utóellenőrzési jelentés tételesen tartalmazza a Jánoshalma Városi Önkormányzat és az általa irányított költségvetési szervek intézkedési tervben meghatározott feladatainak végrehajtásával kapcsolatban a kincstár utóellenőrzési megállapításait. A kincstár az elvégzett feladatokkal kapcsolatban megállapította, hogy a 17 feladatból 15 elvégzése határidőben megtörtént, egy feladat nem volt időszerű, egy feladat részben került elvégzésre. A Művelődési Központ bejövő számláinak év végi kezelésével kapcsolatban intézkedési terv készítési kötelezettséget írtak elő, amelyet a Magyar Államkincstárnak megküldtünk. A Kincstár az intézkedési terv elfogadásáról értesítést küldött, amely a Hivatali kapun keresztül 2025. július 31-én átvételre került.

Az intézkedési tervben meghatározott feladat végrehajtásáról szóló beszámolót az intézkedési tervben meghatározott határidő (2026.02.25.) lejártát követő 8 napon belül a Kincstár hivatali kapujára kérik megküldeni.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete megismerte az Önkormányzat és az általa irányított költségvetési szervek 37/2023UTÓ számú utóellenőrzési jelentését.

A Képviselő-testület felkéri az érintetteket az intézkedési tervben meghatározott feladat határidőben történő elvégzésére.

**Felelős:** Lengyel Endre polgármester

Dr. Rennerné dr. Radvánszki Anikó jegyző

Somogyi Beáta igazgató

Hepp Levente intézményvezető

Kasziba Sándor városgazdálkodási és

pénzügyi osztályvezető

**Határidő:** 2026. február 25.