

**BESZÁMOLÓ**

**Jánoshalma Városi Önkormányzat**

**Képviselő-testületének**

2025. szeptember 17-i rendes ülésére

**Tárgy: Beszámoló a Képviselő-testület lejárt határidejű határozatainak végrehajtásáról**

|  |  |
| --- | --- |
| **Előterjesztő:** | Lengyel Endre polgármester |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Juhász Anikó osztályvezető  Kasziba Sándor osztályvezető |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | - |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | Beszámoló |

Jánoshalma, 2025. szeptember 12.

**Tisztelt Képviselő-testület!**

Jánoshalma Városi Önkormányzat Képviselő-testületének a Képviselő-testület és Szervei Szervezeti és Működési Szabályzatáról szóló 16/2025. (VI. 27.) önkormányzati rendelet 33.§ (4) bekezdés értelmében az ülés megnyitását és a határozatképesség megállapítását követően a polgármester tájékoztatást ad a lejárt határidejű Képviselő-testületi határozatok végrehajtásáról.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete elfogadja a lejárt határidejű határozatokról szóló beszámolót.

**Felelős:** Lengyel Endre polgármester

**Határidő:** azonnal

Jánoshalma, 2025. szeptember 12.

**Beszámoló**

**a lejárt határidejű határozatokról**

**13/2025. (I.30.) Kt. sz. h a t á r o z a t**

**Batthyány utcában játszótér kialakításáról**

Jánoshalma Városi Önkormányzat Képviselő-testülete a LEADER pályázat keretében megvalósítani kívánt gyermek KRESZ pálya létesítésétől teszi függővé a Batthyány utcai játszótér kialakítását.

Amennyiben a pályázatból a KRESZ pályát nem valósítja meg, a játszótér kialakításának lehetőségét újra tárgyalja.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. június 30.

A KRESZ pálya megvalósíthatósága jelenleg vizsgálat alatt van, szakhatósági állásfoglalást várunk az engedélyek kérdésében.

**84/2025. (III.27.) Kt. sz. h a t á r o z a t**

**Önkormányzatok Szövetségéhez való csatlakozásról**

A Képviselő-testület felkéri a jegyzőt, hogy a Magyar Önkormányzatok Szövetségébe történő belépéshez szükséges tagdíj fedezetét (10,- Ft/állandó lakosságszám) különítse el a 2025. évi költségvetési rendeletében általános tartalék soron.

**Felelős:** Dr. Rennerné dr. Radvánszki Anikó jegyző

**Határidő:** 2025. június 30.

**Végrehajtásban közreműködik:** Gál Teréz osztályvezető

**Fedezet:** 2025. évi költségvetés – általános tartalék

A Szövetséghez való csatlakozás és a tagdíj befizetése megtörtént.

**137/2025. (V.26.) Kt. sz. h a t á r o z a t**

**Homokhátsági Regionális Zrt-vel fennálló vagyonkezelői szerződés megszüntetéséről, a Homokhátsági Regionális Zrt-ben történő alaptőke-emelésben való részvételről, részvény átvételre való kötelezettségvállalásról**

Jánoshalma Városi Önkormányzat Képviselő-testülete a Homokhátsági Regionális Szilárdhulladék Kezelési Konzorcium útján a Homokhátsági Regionális Zrt. vagyonkezelésébe adott hulladékgazdálkodási vagyonára vonatkozóan az alábbi határozatokat hozza.

1. A Képviselő-testület elfogadja az ISPA/KA támogatással megvalósult hulladékgazdálkodási célú, 82 önkormányzat osztatlan közös tulajdonában álló vagyonra vonatkozó értékelést, és az alapján a 2001-es lakosságszám arányában az adott önkormányzat tulajdonában álló vagyonrész tárgyaira és értékére vonatkozó, Karanta Audit Könyvszakértő, Adó- és Racionalizálási Tanácsadó Zrt. által készített és 2025. március 30. napjára aktualizált vagyonértékelést.
2. A Képviselő-testület úgy határoz, hogy az ISPA/KA támogatással megvalósult hulladékgazdálkodási célú, 82 önkormányzat osztatlan közös tulajdonában álló vagyonra vonatkozó, Homokhátsági Regionális Zrt. vagyonkezelővel fennálló vagyonkezelői szerződést 2025. június 30. napjával közös megegyezéssel megszünteti, a vagyonkezelt eszközöket visszaveszi.
3. A Képviselő-testület úgy határoz, hogy a Cg.06-10-000325 cégjegyzékszámú Homokhátsági Regionális Hulladékgazdálkodási és Közszolgáltató Zártkörűen Működő Részvénytársaság új részvények kibocsátásával megvalósuló alaptőke-emelésében az alábbiak szerint és feljogosítja a polgármestert arra, hogy az ezzel kapcsolatos, részvények átvételére vonatkozó kötelezettségvállaló nyilatkozatot aláírja, valamint a Homokhátsági Regionális Zrt. 2025. május 27-i közgyűlésen az alábbi határozatok meghozatalát igenlő szavazattal támogassa:

* Kötelezettséget vállal arra, hogy a kibocsátandó új részvények közül **132.540.000, -** Ft névértékű és ezzel azonos kibocsátási értékű névreszóló törzsrészvényt átvesz.
* Az átvenni vállalt részvények ellenértékeként 2025. július 01. napján a Zrt. rendelkezésére bocsát (szolgáltat):

**105.054.211, -** Ft értékű nem vagyoni hozzájárulást (apportot) a határozat mellékletét képező jegyzék szerint, valamint

**27.485.789, -** Ft pénzbeni vagyoni hozzájárulást, amelyet a Zrt. által az Önkormányzatnak a pótlási alap terhére visszafizetendő összegből engedményez a Zrt. részére.

A vállalt vagyoni hozzájárulásának összértéke megegyezik az átvenni vállalt részvények névértékével (azzal megegyező kibocsátási értékével).

* Nyilatkozik arról, hogy az alaptőke-emeléssel kibocsátandó további részvényekre vonatkozó elsőbbségi jogával nem él, arról lemond.
* Nyilatkozik arról, hogy az alaptőke-emeléssel érintettnek minősülő törzsrészvény és elővásárlási jogot biztosító elsőbbségi részvényfajta, illetve részvényosztály részvényese az alapszabályban meghatározott módon az alaptőke felemeléséhez külön is hozzájárul.
* Nyilatkozik arról, hogy a feltételes hatályú alapszabály-módosítást megismerte, az abban foglaltakat elfogadja.
* Nyilatkozik arról, hogy az új részvények zártkörű forgalomba hozatalával megvalósuló alaptőke-emelésre a közgyűlés által kijelölendő személyeket elfogadja, az Előterjesztés mellékletét képező közgyűlési határozat-tervezetben foglaltak szerint:

**Felelős:** Lengyel Endre polgármester

**Határidő:**

* Közgyűlési határozatokra vonatkozó nyilatkozatok: 2025.05.26.
* Részvények átvételére vonatkozó kötelezettségvállaló nyilatkozat:2025.06.29.

A határozatról a HRHÖT értesült.

**151/2025. (V.29.) Kt. sz. h a t á r o z a t**

**Berzsenyi Dániel utca telekalakításáról**

Jánoshalma Városi Önkormányzat Képviselő-testülete kezdeményezi a 980 hrsz Berzsenyi Dániel utcának a Szabályozási terv szerinti telekalakítását, mely érinti a 939/2 hrsz, 935 hrsz és 941 hrsz magántulajdonú ingatlanokat, valamint a 945 hrsz Szondy utca közterületet.

A telekalakítás érdekében 550 Ft/m2 áron – összesen 65.450 Ft - megvásárol Szabó Mihály és Szabó Mihályné Jánoshalma, Berzsenyi Dániel u. 50. sz. alatti lakosok tulajdonát képező jánoshalmi 939/2 hrsz-ú ingatlanból 119 m2 ingatlanrészt, a közterület kialakítása céljából.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. július 31.

**Fedezet:** Általános tartalék

A telekalakítás folyamatban van. Az eljárás folyamán kiderült, hogy Szabó Mihályék lakóháza nincs a térképen feltüntetve, ezért a földhivatal az eljárást felfüggesztette. Csak akkor folytatódhat, ha Szabó Mihályék az ingatlanukat a térképre felrajzoltatják.

**152/2025. (V.29.) Kt. sz. h a t á r o z a t**

**Berzsenyi Dániel utca telekalakításáról**

Jánoshalma Városi Önkormányzat Képviselő-testülete kezdeményezi a 980 hrsz Berzsenyi Dániel utcának a Szabályozási terv szerinti telekalakítását, mely érinti a 939/2 hrsz, 935 hrsz és 941 hrsz magántulajdonú ingatlanokat, valamint a 945 hrsz Szondy utca közterületet.

A telekalakítás érdekében 550 Ft/m2 áron – összesen 56.650 Ft - megvásárol Fekete Sándor Jánoshalma, Berzsenyi Dániel u. 40/C sz. alatti lakos tulajdonát képező jánoshalmi 941 hrsz-ú ingatlanból 103 m2 ingatlanrészt, közterület kialakítása céljából.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. július 31.

**Fedezet:** Általános tartalék

A telekalakítás folyamatban van. Az eljárás folyamán kiderült, hogy Szabó Mihályék lakóháza nincs a térképen feltüntetve, ezért a földhivatal az eljárást felfüggesztette. Csak akkor folytatódhat, ha Szabó Mihályék az ingatlanukat a térképre felrajzoltatják.

**153/2025. (V.29.) Kt. sz. h a t á r o z a t**

**Berzsenyi Dániel utca telekalakításáról**

Jánoshalma Városi Önkormányzat Képviselő-testülete kezdeményezi a 980 hrsz Berzsenyi Dániel utcának a Szabályozási terv szerinti telekalakítását, mely érinti a 939/2 hrsz, 935 hrsz és 941 hrsz magántulajdonú ingatlanokat, valamint a 945 hrsz Szondy utca közterületet.

A telekalakítás érdekében 550 Ft/m2 áron – összesen 9.900 Ft - megvásárol Palkó Antal Péter és Palkóné Laczi Ibolya Jánoshalma, Szondy u. 46. sz. alatti lakosok tulajdonát képező jánoshalmi 935 hrsz-ú ingatlanból 18 m2 ingatlanrészt, közterület kialakítása céljából.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. július 31.

**Fedezet:** Általános tartalék

A telekalakítás folyamatban van. Az eljárás folyamán kiderült, hogy Szabó Mihályék lakóháza nincs a térképen feltüntetve, ezért a földhivatal az eljárást felfüggesztette. Csak akkor folytatódhat, ha Szabó Mihályék az ingatlanukat a térképre felrajzoltatják.

**154/2025. (V.29.) Kt. sz. h a t á r o z a t**

**Pacsirta utcai 3120 hrsz-ú közterület beépítetlen területté nyilvánításáról**

Jánoshalma Városi Önkormányzat Képviselő-testülete kezdeményezi a jánoshalmi 3120 hrsz-ú, 1419 m2 nagyságú „kivett közterület” megnevezésű ingatlanának „kivett, beépítetlen terület” megnevezésű ingatlanná történő átvezetését.

Az Önkormányzat szándékában áll, hogy az ingatlant a törzsvagyonból a forgalomképes ingatlanok közé átsorolja.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. június 30.

A földhivatali eljárás lezárult.

**160/2025. (V.29.) Kt. sz. h a t á r o z a t**

**Jánoshalma Város Életmű cím adományozásáról**

Jánoshalma Városi Önkormányzat Képviselő-testülete

Jánoshalma Város Életmű kitüntető címet adományoz

**Taskovics Péter**

jánoshalmi lakosnak

aki a négy évtizeden keresztül munkálkodott a jánoshalmi mezőgazdasági szakképzés fejlesztéséért, valamint közéleti tevékenységével szolgálta a helyi közösség felemelkedését.

**Felelős:** Lengyel Endre polgármester

**Határidő:** 2025. augusztus 20.

A kitüntető cím átadása megtörtént.

**161/2025. (V.29.) Kt. sz. h a t á r o z a t**

**Jánoshalma Város tehetségeinek ösztöndíjtámogatásáról**

Jánoshalma Városi Önkormányzat Képviselő-testülete

„Jánoshalma Ifjú Művésze Ösztöndíj” -at adományoz

**tóth noel**

jánoshalmi tanulónak

**Felelős:** Lengyel Endre polgármester

**Határidő:** 2025. augusztus 20.

Az ösztöndíj átadása megtörtént.

**162/2025. (V.29.) Kt. sz. h a t á r o z a t**

**Jánoshalma Város tehetségeinek ösztöndíjtámogatásáról**

Jánoshalma Városi Önkormányzat Képviselő-testülete

„Jánoshalma Ifjú Sportolója Ösztöndíj” -at adományoz

**Kisföldi Zsolt Kevin**

jánoshalmi tanulónak

**Felelős:** Lengyel Endre polgármester

**Határidő:** 2025. augusztus 20.

Az ösztöndíj átadása megtörtént.

**163/2025. (V.29.) Kt. sz. h a t á r o z a t**

**Jánoshalma Város tehetségeinek ösztöndíjtámogatásáról**

Jánoshalma Városi Önkormányzat Képviselő-testülete

„Jánoshalma Tudósa Ösztöndíj” -at adományoz

**varga bence**

jánoshalmi tanulónak

**Felelős:** Lengyel Endre polgármester

**Határidő:** 2025. augusztus 20.

Az ösztöndíj átadása megtörtént.

**164/2025. (V.29.) Kt. sz. h a t á r o z a t**

**Jánoshalma Város tehetségeinek ösztöndíjtámogatásáról**

Jánoshalma Városi Önkormányzat Képviselő-testülete

„Jánoshalma Ifjú Szakembere Ösztöndíj” -at adományoz

**hallgass csaba**

jánoshalmi tanulónak

**Felelős:** Lengyel Endre polgármester

**Határidő:** 2025. augusztus 20.

Az ösztöndíj átadása megtörtént.

**166/2025. (VI.26.) Kt. sz. h a t á r o z a t**

**Beszámoló a Bács- Kiskun Vármegyei Rendőr- főkapitányság Kiskunhalasi Rendőrkapitányság Rendőrőrs Jánoshalma 2024. évi munkájáról**

Jánoshalma Városi Önkormányzat Képviselő-testülete megtárgyalta a Bács- Kiskun Vármegyei Rendőr- főkapitányság Kiskunhalasi Rendőrkapitányság Rendőrőrs Jánoshalma 2024. évi munkájáról szóló beszámolót, azt elfogadja és egyben megköszöni a rendőr őrnagy urak és a szolgálatot teljesítő rendőrök munkáját.

A Képviselő-testület felkéri a polgármestert, hogy a határozatról a Rendőrőrsöt értesítse.

**Felelős:** Lengyel Endre polgármester

**Határidő:** 2025. július 15.

A határozatról a Rendőrőrs értesült.

**167/2025. (VI.26.) Kt. sz. h a t á r o z a t**

**Beszámoló a Jánoshalmi Önkéntes Polgárőr Egyesület 2024. évi munkájáról**

Jánoshalma Városi Önkormányzat Képviselő-testülete megtárgyalta a Jánoshalmi Önkéntes Polgárőr Egyesület 2024. évi munkájáról szóló beszámolót, azt elfogadja és egyben megköszöni az Egyesület munkáját.

A Képviselő-testület felkéri a polgármestert, hogy a határozatról a Jánoshalmi Önkéntes Polgárőr Egyesület elnökét értesítse.

**Felelős:** Lengyel Endre polgármester

**Határidő:** 2025. július 15.

A határozatról a Polgárőrség értesült.

**168/2025. (VI.26.) Kt. sz. h a t á r o z a t**

**Beszámoló a Gyermeklánc Óvoda és Bölcsőde, Család- és Gyermekjóléti Központ 2024. évi munkájáról**

Jánoshalma Városi Önkormányzat Képviselő-testülete elfogadja a Gyermeklánc Óvoda és Bölcsőde, Család- és Gyermekjóléti Központ 2024/2025. nevelési évről szóló beszámolóját és köszönetét fejezi ki az óvoda vezetőjének, pedagógusainak és dolgozóinak a végzett munkájáért.

A Pedagógiai Programban meghatározott feladatok végrehajtását és a szakmai munka eredményességét magas színvonalúnak értékeli, a „Nyitnikék” Gyermekházban folyó munkát megfelelőnek értékeli.

A Képviselő-testület felkéri a polgármestert a szükséges intézkedések megtételére.

**Felelős:** Lengyel Endre polgármester

**Határidő:** 2025. július 15.

A határozatról a Gyermeklánc Óvoda és Bölcsőde, Család- és Gyermekjóléti Központ értesült.

**169/2025. (VI.26.) Kt. sz. h a t á r o z a t**

**Beszámoló a Homokhátsági Regionális Hulladékgazdálkodási Önkormányzati Társulás 2024. évi költségvetés végrehajtásáról**

Jánoshalma Városi Önkormányzat Képviselő-testülete megtárgyalta és elfogadja a Homokhátsági Regionális Hulladékgazdálkodási Önkormányzati Társulás 2024. évi költségvetésének végrehajtásáról szóló beszámolót.

1. Jánoshalma Városi Önkormányzat Képviselő-testülete a társulás 2024. évi költségvetés végrehajtásáról szóló beszámolót

**89.615.739,-Ft bevételi főösszeggel**

**69.678.231,-Ft kiadási főösszeggel**

**19.937.508,-Ft maradvánnyal**

**3.055.565.476,-Ft eszköz-forrás főösszeggel**

elfogadja.

1. Jánoshalma Városi Önkormányzat Képviselő-testülete elfogadja az előterjesztés 2/b. számú melléklet szerinti maradványt feladatonkénti részletezésben.

A Képviselő-testület felkéri a polgármestert, hogy a határozatot a Társulás részére küldje meg.

**Felelős:** Lengyel Endre polgármester

**Határidő:** 2025. augusztus 30.

A HRHÖT a határozatról értesült.

**170/2025. (VI.26.) Kt. sz. h a t á r o z a t**

**Polgármester illetményének és költségtérítésének módosításáról**

Jánoshalma Városi Önkormányzat Képviselő-testülete Lengyel Endre főállású polgármester illetményét Magyarország helyi önkormányzatairól szóló 2011. évi CLXXXIX. törvény 71. § (4) bekezdés e) pontjában foglaltak alapján- 2025. július 1. napjától **havi bruttó 1.668.400, - Ft** összegben, költségtérítését ugyanezen időponttól az Mötv. 71. § (6) bekezdése alapján **havi bruttó** **250.260, - Ft** -ban állapítja meg.

A Képviselő-testület Lengyel Endre főállású polgármester idegennyelvtudási pótlékát – felsőfokú angol és középfokú német komplex nyelvvizsgájára tekintettel - **havi bruttó 61.840, - Ft** összegben állapítja meg.

**Felelős:** Lengyel Endre polgármester

**Határidő:** 2025. július 1.

**Fedezet:** 2025. évi költségvetés- igazgatás

A határozatról az érintett értesült.

**171/2025. (VI.26.) Kt. sz. h a t á r o z a t**

**Alpolgármester illetményének és költségtérítésének módosításáról**

Jánoshalma Városi Önkormányzat Képviselő-testülete Ördögh Edit főállású alpolgármester illetményét 2025. július 1. napjától - Magyarország helyi önkormányzatairól szóló 2011. évi CLXXXIX. törvény 80. § (1) bekezdésében foglaltak alapján - **havi bruttó 1.501.600.-Ft** összegben állapítja meg.

Ördögh Edit főállású alpolgármester költségtérítését 2025. július 1. napjától- Magyarország helyi önkormányzatairól szóló 2011. évi CLXXXIX. törvény 80. § (3) bekezdésére tekintettel - **havi bruttó 225.240.-Ft** összegben állapítja meg.

**Felelős:** Lengyel Endre polgármester

**Határidő:** 2025. július 1.

**Fedezet:** 2025. évi költségvetés- igazgatás, bérmaradvány sor

A határozatról az érintett értesült.

**172/2025. (VI.26.) Kt. sz. h a t á r o z a t**

**Jánoshalma 4565/14 helyrajzi szám alatt található önkormányzati tulajdonú Hűtőház bérleti szerződésének meghosszabbításáról**

Jánoshalma Városi Önkormányzat Képviselő-testülete az alábbi döntéseket hozza:

1./ a Jánoshalma 4565/14 helyrajzi szám alatt található önkormányzati tulajdonú Hűtőház bérleti szerződésének meghosszabbítását a melléklet szerinti tartalommal jóváhagyja;

2./ felhatalmazza Lengyel Endre polgármestert a szerződés aláírására.

**Felelős:** Lengyel Endre polgármester

**Határidő:** folyamatos

**Határidő:** 2025. augusztus 24.

A szerződés hosszabbítás aláírásra került.

**173/2025. (VI.26.) Kt. sz. h a t á r o z a t**

**Jánoshalma Városi Önkormányzat 2025. évi Belső Ellenőrzési Tervének módosításáról**

Jánoshalma Városi Önkormányzat Képviselő-testülete a Jánoshalma Városi Önkormányzat 2025. évi Belső Ellenőrzési Tervének módosítását megtárgyalta és az abban foglaltak szerint jóváhagyja.

**Felelős:** Dr. Rennerné dr. Radvánszki Anikó jegyző

**Határidő:** folyamatos

A határozatról az érintettek értesítése megtörtént.

**174/2025. (VI.26.) Kt. sz. h a t á r o z a t**

**TOP\_PLUSZ-2.1.1-21-BK1-2022-00048 azonosító számú pályázathoz saját forrás biztosításáról**

Jánoshalma Városi Önkormányzat Képviselő-testülete az alábbi döntést hozza:

Jánoshalma Városi Önkormányzat a TOP\_PLUSZ-2.1.1-21-BK1-2022-00048 azonosító számú, Épületenergetikai fejlesztés Jánoshalma településen című pályázat keretében keletkezett maradványösszeg felhasználását támogatja, amely keretében a Jánoshalma, Arany János utca 13. szám alatti ingatlan energetikai felújítása valósul meg. Az ingatlan hasznosítását rendőrség funkcióban támogatja.

A beruházás előkészítéséhez, megvalósításához szükséges feladatok elvégzésére bruttó 2.699.800, - Ft összegben saját forrást biztosít.

A Képviselő-testület felhatalmazza a polgármestert a szükséges intézkedések megtételére, a szerződések megkötésére.

**Felelős:** Lengyel Endre polgármester

**Határidő:** 2025. július 30.

**Fedezet:** 2025. évi költségvetés

A szerződések megkötésre kerültek, a tervezők, szakértők dolgoznak.

**175/2025. (VI.26.) Kt. sz. h a t á r o z a t**

**KAP-RD57-034-1-25 azonosító számú, „Életminőséget javító önkormányzati és civil fejlesztések támogatása” elnevezésű pályázati felhívásra támogatási kérelem benyújtásáról**

Jánoshalma Városi Önkormányzat Képviselő-testülete az alábbi döntést hozza:

Jánoshalma Városi Önkormányzat támogatási kérelmet nyújt be a KAP-RD57-034-1-25 azonosító számú, „Életminőséget javító önkormányzati és civil fejlesztések támogatása” elnevezésű pályázati felhívásra, és nyertes pályázat esetén azt megvalósítja.

A fejlesztés megnevezése: Eszközök beszerzése Jánoshalmán

A fejlesztéssel érintett ingatlan címe, helyrajzi szám: 6440 Jánoshalma, Béke tér 1. hrsz: 1/3.

A beruházáshoz szükséges saját forrást bruttó 530.000, - Ft keretösszegben biztosítja.

A Képviselő-testület felhatalmazza a polgármestert a szükséges intézkedések megtételére, a szerződések, együttműködési megállapodások megkötésére.

**Felelős:** Lengyel Endre polgármester

**Határidő:** 2025. augusztus 19.

**Fedezet:** 2025. évi költségvetés

A pályázat benyújtásra került.

**176/2025. (VIII.06.) Kt. sz. h a t á r o z a t**

**Ipari területen ingatlan eladásra történő meghirdetéséről**

Jánoshalma Városi Önkormányzat Képviselő-testülete 22.000.000, - Ft irányáron értékesíteni kívánja a jánoshalmi 4565/28 hrsz-ú, 5760 m2 nagyságú, kivett telephely művelési ágú ingatlanát.

Az ajánlatnak tartalmaznia kell a vevő székhelyét, a megajánlott vételárat, és a hasznosítási célt.

A Képviselő-testület azonos ajánlat esetén indoklás nélkül is dönthet arról, hogy kinek az ajánlatát fogadja el.

A Képviselő-testület fenntartja a jogot, hogy az eljárás során a benyújtott vételi ajánlatokat érvénytelennek nyilvánítsa és az értékesítéstől visszalépjen.

A vételi ajánlatok beérkezésének határidejét 2025. augusztus 21. 16 órában állapítja meg.

A Képviselő-testület felkéri a polgármestert, hogy a hirdetésről a honlapon gondoskodjon.

**Felelős:** Lengyel Endre polgármester

**Határidő:** 2025. augusztus 8.

A hirdetés a honlapon megjelent.

**177/2025. (VIII.06.) Kt. sz. h a t á r o z a t**

**Volt gimnázium gazdasági részének bérbeadásáról**

Jánoshalma Városi Önkormányzat Képviselő-testülete 25.000, - Ft/hó (tárgyi mentes) + rezsi áron bérbe adja a tulajdonát képező jánoshalmi 146 hrsz-ú ingatlanából (volt gimnázium) 85 m2 volt gazdasági helyiségeket és a bennük tárolt eszközöket Halász Gergely Tamás Kunfehértó, III. körzet tanya 19. sz. alatti egyéni vállalkozónak.

A Képviselő-testület elfogadja az előterjesztés melléletét képező szerződés-tervezetet.

A Képviselő-testület hozzájárul a kérelemben foglalt tevékenység végzéséhez.

A Képviselő-testület felkéri a polgármestert, hogy a bérleti szerződést írja alá.

**Felelős:** Lengyel Endre polgármester

**Határidő:** 2025. augusztus 8.

A bérleti szerződés aláírásra került.

**178/2025. (VIII.06.) Kt. sz. h a t á r o z a t**

**„2025. évi Testvértelepülési programok és együttműködések támogatása” című kiírásra támogatási kérelem benyújtásáról**

Jánoshalma Városi Önkormányzat Képviselő-testülete az alábbi döntést hozza:

Jánoshalma Városi Önkormányzat támogatási kérelmet nyújt be a 2025. évi Testvértelepülési programok és együttműködések támogatása” című kiírásra.

A pályázat címe: Szüreti Napok a testvértelepülési együttműködés jegyében

A támogatás tervezett összege: bruttó 2.000.000, - Ft.

A rendezvény tervezett időpontja: 2025. szeptember

A Képviselő-testület felkéri a polgármestert a pályázat benyújtásához szükséges intézkedések megtételére.

A Képviselő-testület felkéri a polgármestert a rendezvény megvalósításához szükséges költségtervben szereplő tételek esetében a szerződések megkötésére, amelyhez 2.000.000, - Ft fedezetet biztosít.

**Felelős:** Lengyel Endre polgármester

**Határidő:** 2025. augusztus 11.

**Fedezet:** 2025. évi költségvetés

A pályázat benyújtásra került.

**179/2025. (VIII.06.) Kt. sz. h a t á r o z a t**

**159/2025 (V.29.) Kt. sz. határozat módosításáról**

Jánoshalma Városi Önkormányzat Képviselő-testülete az alábbiak szerint módosítja a 159/2025. (V.29.) Kt. számú határozatát:

Jánoshalma Városi Önkormányzat a Versenyképes Járások Program keretében „Közterületi- és közlekedésbiztonsági fejlesztések a Jánoshalmi Járásban” címmel támogatási kérelmet nyújt be és nyertes pályázat esetén a projektet megvalósítja.

A Képviselő-testület a támogatási kérelem benyújtásához kapcsolódó konzorciumi megállapodás aláírására és a támogatási kérelem benyújtásához szükséges intézkedések megtételére felhatalmazza a polgármestert.

**Felelős:** Lengyel Endre polgármester

**Határidő:** 2025. június 10.

A határozatról az érintettek értesültek.

**180/2025. (VIII.06.) Kt. sz. h a t á r o z a t**

**Nyitnikék Gyerekház 2026. évi finanszírozásáról – Szakmai Program**

Jánoshalma Városi Önkormányzat Képviselő-testülete jóváhagyja a Gyermeklánc Óvoda és Bölcsőde, Család- és Gyermekjóléti Központ Biztos Kezdet Nyitnikék Gyerekház szakmai programját a melléklet szerint.

**Felelős**: Lengyel Endre polgármester

**Határidő**: azonnal

A határozatról a Gyermeklánc Óvoda és Bölcsőde, Család- és Gyermekjóléti Központ Biztos Kezdet Nyitnikék Gyerekház értesült.

**181/2025. (VIII.06.) Kt. sz. h a t á r o z a t**

**Nyitnikék Gyerekház 2026. évi finanszírozásáról – Pedagógiai Program**

Jánoshalma Városi Önkormányzat Képviselő-testülete jóváhagyja a Gyermeklánc Óvoda és Bölcsőde, Család- és Gyermekjóléti Központ pedagógiai programját a melléklet szerint.

**Felelős**: Lengyel Endre polgármester

**Határidő**: azonnal

A határozatról a Gyermeklánc Óvoda és Bölcsőde, Család- és Gyermekjóléti Központ Biztos Kezdet Nyitnikék Gyerekház értesült.

**182/2025. (VIII.06.) Kt. sz. h a t á r o z a t**

**Nyitnikék Gyerekház 2026. évi finanszírozásáról**

Jánoshalma Városi Önkormányzat Képviselő-testülete Gyermeklánc Óvoda és Bölcsőde, Család- és Gyermekjóléti Központ Biztos Kezdet Nyitnikék Gyerekház működési feltételeinek megteremtése érdekében támogatási kérelmet nyújt be a Belügyminisztérium által meghirdetett a támogató szolgáltatás és a közösségi ellátások finanszírozásának rendjéről szóló 191/2008. (VII. 30.) Korm. rendelet 4. § (2) bekezdése a) pontja alapján a Biztos Kezdet Gyerekház befogadására és költségvetési támogatására a 2026. január 1-től -2028. december 31-ig terjedő időszakra.

**Felelős**: Lengyel Endre polgármester

**Határidő**: 2025. augusztus 21.

A határozatról a Gyermeklánc Óvoda és Bölcsőde, Család- és Gyermekjóléti Központ Biztos Kezdet Nyitnikék Gyerekház értesült. A pályázat benyújtásra került.

Jánoshalma, 2025. szeptember 12.

Lengyel Endre sk.

polgármester